BARBRA Nabuzaale eyeeyita Lady Juice eyayimba oluyimba lwa ‘Abiriga’ ne Kapalaga abantu ne bamukazaako erya ‘Abiriga’ olw’obukambwe bwe yayolesa mu vidiyo atabuse ne maneja we Anold Kituntu n’amulangira obunnanfuusi n’okulemwa okukola emirimu gye bakkaanyako.
Lady Juice yagambye nti, ‘‘twakola endagaano ne maneja ono ya mwaka gumu ng’alina okunsasulira ssente z’okufulumya ennyimba, okukwata vidiyo n’okutegeka ebivvulu kyokka tewali kye yali akozeewo ankonya bukonya’’.
Alabye embeera emuzitooweredde kwe kukwatagana n’omuyimbi Big Eye amuyambeko okutambuza omuziki ng’eno bwanoonya maneja omupya.
Omuwala ono manya omukazi ye yayimba ennyimba nga ‘‘Nsazeewo mbeere naawe, Traffic Officer, Omutima gwange’’ n’endala.
lug_Latn lug_Latn lug_Latn lug_Latn